
छींक कहते हैं: किसी कारणवश व्यक्ति की नाक से तीव्र वेग के साथ हवा के निकलने को।
इसमें अनेक लाभ हैं जिन्हें आधुनिक चिकित्सा ने सिद्ध किया है।
छींकने के कुछ धार्मिक प्रावधान एवं शरई शिष्टाचार हैं।
उनमें से एक यह है कि अल्लाह तआला छींकने को पसंद करता है।
नबी सल्लल्लाहु अलैहि व सल्लम ने फ़रमायाः “सर्वोच्च अल्लाह छींकने को पसंद करता है”।
ह़दीस़ में छींकने के बाद अल्लाह की प्रशंसा करने का वचन बताया गया है, जोकि الحمد لله  “अलह़म्दुलिल्लाह” कहना है।
और इसमें अल्लाह का अपने बंदे पर महान अनुग्रह की ओर इशारा है, कि उसने छींक द्वारा अनुगृहीत कर के उससे हानि को दूर कर दिया, फिर उसके लिए अल्ह़म्दुलिल्लाह कहने का विधान बनाया जिस पर उसे पुण्य दिया जाता है, तत्पश्चात ख़ैर अर्थात भलाई की दुआ करने को कहा।
अबू हुरैरा रज़ियल्लाहु अन्हु से वर्णित है वह नबी सल्लल्लाहु अलैहि व सल्लम से रिवायत करते हैं कि आपने फ़रमायाः “तुम में से कोई जब छींके तो الحمد لله अलह़म्दुलिल्लाह कहे, तथा इसे सुनने वाला उसका भाई अथवा दोस्त يرحمك الله “यरह़मुकल्लाह” कहे, और जब कोई यरह़मुकल्लाह कहे तो छींकने वाला उसके उत्तर में يهديكم الله ويصلح بالكم “यहदीकुमुल्लाहु व युस़्लिह़ु बा लकुम” कहे”। (बुख़ारीः ह़दीस़ संख्याः 6224)।
एक मुसलमान का यह अधिकार है कि जब वह छींके तथा अलह़म्दुलिल्लाह कहे तो सुनने वाला उसके लिए ख़ैर अर्था भलाई की दुआ करे।
नबी सल्लल्लाहु अलैहि व सल्लम का कथन हैः “तुम में से कोई जब छींके तथा अलह़म्दुलिल्लाह कहे, तो उसका अधिकार बन जाता है कि जो भी मुस्लिम इसे सुने वह “यरह़मुकल्लाह” कहे”।
तथा “यरह़मुकल्लाह” का अर्थ है कि सर्वोच्च अल्लाह इसे तुम्हारे लिए जारी रखे ताकि तुम स्वस्थ रहो।
यदि कोई “यरह़मुकल्लाह” कहे तो छींकने वाले के लिए मुस्तहब है कि वह उसे उत्तर में “यहदीकुमुल्लाहु व युस़्लिह़ु बा लकुम” कहे।
किंतु जो व्यक्ति छींकने के पश्चात “अलह़म्दुलिल्लाह” न कहे तो उसके लिए यरह़मुकल्लाह नहीं कहा जायेगा।
जो छींके तथा भूलवश अलह़म्दुलिल्लाह न कहे तो वहां उपस्थित मुस्लिम के लिए मुस्तहब है कि उसे याद दिलाए कि वह अलह़म्दुलिल्लाह कहे तथा उसके उत्तर में फिर वह “यरह़मुकल्लाह” कहे। 
जो व्यक्ति बार-बार छींकता हो तो तीन बार “यरह़मुकल्लाह” कहने के बाद इसे नहीं कहा जायेगा, बल्कि उससे कहा जायेगाः عافاك الله إنك مزكوم, (आफ़ाकल्लाहु इन्नका मज़्कूमुन)। नमाज़ी यदि जुमा के ख़ुत्बा के दौरान छींके तो चुपके से अलह़म्दुलिल्लाह कहे, परंतु यदि वह ज़ोर से अलह़म्दुलिल्लाह कह दे तो अन्य नमाज़ियों के लिए जायज़ नहीं है कि वह उसके उत्तर में यरह़मुकल्लाह कहे। 
इमाम यदि ख़ुत्बा देने के दौरान छींके एवं ज़ोर से अलह़म्दुलिल्लाह कहे, और अलह़म्दुलिल्लाह कह कर चुप हो जाये तो उसके उत्तर में यरह़मुकल्लाह कहने में कोई हर्ज नहीं है, किंतु ऐसा कहने के पश्चात इमाम चुप न हो बल्कि ख़ुत्बा जारी रखे तो फिर यरह़मुकल्लाह नहीं कहा जायेगा।
यदि कोई ग़ैर मुस्लिम छींकने के पश्चात अलह़म्दुलिल्लाह कहे तो उसे सुनने वाला मुस्लिम उससे (هداك الله हदाकल्लाह अथवा عافاك الله  आफ़ाकल्लाह) कहेगा, क्योंकि यहूदी लोग नबी सल्लल्लाहु अलैहि व सल्लम के पास छींकने के पश्चात इस आशा में अलह़म्दुलिल्लाह कहा करते थे कि आप उन्हें यरह़मुकल्लाह कहेंगे, परंतु आप उन्हें कहतेः  يهديكم الله ويصلح بالكم (यहदीकुमुल्लाहु व युस़्लिह़ु बालकुम)
शौचालय में बैठा व्यक्ति यदि छींकने वाले को अलह़म्दुलिल्लाह कहते सुने तो उसके लिए उसका उत्तर देते हुए यरह़मुकल्लाह कहना मकरूह अर्थात अप्रिय है, इसी प्रकार से शौचालय में बैठे हुए व्यक्ति के लिए छींकने के पश्चात ज़ुबान से अलह़म्दुलिल्लाह कहना मकरूह है। परंतु उसके लिए अपने मन में ऐसा कहना जायज़ है।
छींकने वाला व्यक्ति छींकते समय अपनी आवाज़ धीमी रखे तथा अलह़म्दुलिल्लाह ज़ोर से कहे, और छींकते समय अपने मुख को ढ़ाँप ले ताकि उसके मुंह अथवा नाक से कोई ऐसी चीज़ न निकले जो उसके पास बैठे हुए व्यक्ति के लिए कष्ट का कारण बने। 
तथा वह अपनी गर्दन को दायें या बायें न घुमाए ताकि उसे हानि न पहुँचे।

